Järgnev saade on valminud tänu J.Meyeri teenistuse toetajaile.
Kui põgened raskuste eest, mille keskel just oled...
Nii kerge on muudkui süüdistada, süüdistada, süüdistada.
Asi on ikka teistes ja mitte minus.
Nad ei mõista... Aga Jumal mõistab!
IGAPÄEVAELU RÕÕMUD
Täna tahan rääkida teile ustavuse testist.
Meil on käsil seeria: "Ära paanitse - see on kõigest test!"
ja me oleme rääkinud sellest,
et kui oleme oma testid läbinud, meid ka edutatakse.
Aga seda alles siis, kui oleme oma testid läbinud,
mitte siis, kui neid vältinud, ignoreerinud või nende eest põgenenud.
Alles siis, kui test on läbitud.
Kui paljud ütleksid, et kogevad just praegu teatud testimisaegu?
Ma aitan teil sellest läbi minna, et te ei peaks seda uuesti tegema.
See on hea uudis!
Nagu ka eile ütlesin: Jumala süsteemis ei põru sa kunagi!
Jumalaga koos ei põru sa kunagi!
Ainus asi on see, et peab läbima ühte ja sama testi seni, kuni see läbitud.
Kogesin, et Jumal tahab, et räägiksin täna ustavusest,
sest Jumal ise on ustav Jumal
ja Ta ootab, et ka meie oleksime ustavad.
Ustavuse piibellik definitsioon tähendab: olla usaldusväärne ja kindel,
kelle kätte saab asju usaldada.
Websteri sõnaraamat ütleb: "Kindlalt ja pühendunult toetav,
lojaalne, usaldusväärne, järjepidev, stabiilne, vankumatu jne."
Sa ei usalda inimesi vaid seetõttu, et nad ütlevad, et peaksid.
See ei tähenda, et peaksid neid ka kahtlustama, aga...
Usaldus kujuneb välja selle põhjal,
kuidas inimesed teatud ajaperioodi jooksul käituvad ja on.
Keegi ütles mulle kord palju aastaid tagasi:
"Joyce, sa ei tunne kedagi tõeliselt seni,
kuni oled näinud neid kõikvõimalikes olukordades."
Ja minu meelest see on nii hea.
Seepärast ütleb ka Piibel,
et meid tuleb proovile panna ja läbi katsuda.
Vaatame ühte näidet 1 Timoteose 3:10 põhjal.
Räägime pisut juhtimisest
ja sellest, kes peaks olema juhtivatel kohtadel.
Veelgi enam - kes peaks olema juhtivatel kohtadel kirikus.
"Neidki aga katsutagu enne läbi
ja seejärel nad asugu teenima, kui on laitmatud."
On hämmastav, kuidas paljud arvavad, et on mingi asja jaoks määratud
ja ei pea võtma aega, et see "miski" välja teenida või seda väärida.
Nende piiblikohtade juures on aga huvitav näha,
et need kohad, millest seal juttu - näit. diakoni koht,
omasid väga madalat populaarsust.
Diakon oli ju koguduses teenija.
Me ei räägi hetkel pastorist, ülistusjuhist v mõnest muust tegelasest.
Diakon oli vaid "eesriide tagune" kuju, kes teenis ja korraldas asju;
võib-olla aitas mõne pere eest hoolt kanda...
Miks see siis oli nii tähtis, et nad oleksid testitud ja läbikatsutud mehed,
enne kui neid peeti usaldusväärseteks?
Las ma öelda, miks.
Kui sulle on antud eesõigus esindada Jumalat teistele inimestele
ükskõik, millisel tasandil...
Täpselt nii paljusid, keda saad aidata, on sul ka võimalus haavata,
kui sa pole see, kes olema pead.
Mis minusse puutub, siis ainuüksi Jumal teab,
mida see kõik nõudis, et tuua mind punkti, kus täna olen.
See oli ikka raske tulla välja kõigest sest' jamast,
mille keskel ma aastaid ka tänu seksuaalsele kuritarvitamisele olin.
Lasta Jumalal muuta oma suhtumisi
ja õpetada mulle kõike seda, mida nüüd teile õpetada püüan.
Uskuge - see võttis palju kauem aega kui ma oleksin arvanud.
Ja see oli palju raskem kui ma oleks eales arvanud.
Vaadates tagasi kõigele olnule imestan isegi veel:
"Mis valemiga ma seda kõike tegin? Kuidas ma küll hakkama sain?"
Aga samas olen nii ütlemata tänulik
iga vähimagi asja eest, millest läbi läksin.
Sest keset seda kõike õppisin väga palju
ja kui ma ei teaks neid asju, ei tohiks ma ka olla kohas, kus täna olen.
Jumal ütles mulle alati: "Joyce, pea meeles -
just täpselt nii paljusid inimesi, keda sul on võimalik aidata,
on sul ka võimalik haavata!"
Seetõttu, kui näen mõnda väga noort ja kogemusteta inimest,
keda kiiresti ülendatakse kõrgele võtmepositsioonile,
tunnen ma suurt hirmu selle inimese enda pärast.
Sest kui sul pole piisavalt iseloomu,
et tulla toime pingega, mida juhtpositsioon endaga kaasa toob,
ei tee sa muud, kui keedad kokku ülisuure supi.
Apostlite teod 6:3
Paulus ja teised jüngrid olid toimetanud mitmel rindel,
jagades ühtlasi ka toitu vaestele ja lesknaistele.
Kuid rahvas hakkas nurisema, et seda ei tehta korrektselt.
Kas pole hämmastav, et isegi, kui inimesed saavad midagi tasuta,
virisevad nad ikkagi asjade korralduse üle?
Seetõttu ütles Paulus, et see pole õige, et nad on nii hõivatud kogu selle looga,
et neil ei jää aega palveks ja Jumala Sõna uurimiseks.
Nii et ta tahtis leida mehed, kes kogu selle loo eest hoolt kannaks.
Apostlite 6:3 "Vennad, vaadake endi seast seitse meest,
kellel on hea maine..."
Nende meeste ülesandeks pidi saama ainuüksi toidu jagamine!
Nad pidid vaid rahvale toidu välja jagama ja tegema seda korrektselt.
Nad olid ainuüksi juba selle tegevuse juures Jumala esindajad.
Nii paljud tahavad olla jumalariigitöös.
Kui oleksin te käest küsinud, kes teie seast tahaks olla jumalariigitöös,
oleks siin sadu käsi tõusnud.
Aga teate, mis?
Teil pole vähimatki asja sinna!
Teil pole mingit pistmist ülendamisega, kui te pole esmalt läbinud oma testi.
Paljud asjad, millest praegu läbi lähete, on ettevalmistus te tulevikuks.
See on koolitus te tulevikuks.
Mul polnud võimalust käia piiblikoolis
ja ajaks, mil' Jumal mind kutsus, oli mul ka juba kolm last.
Kuid ma käisin läbi "Püha Vaimu kooli" ja usun,
et teatud määral on see isegi kõvem sõna,
kui mõni kraad ja paber mõnest piiblikoolist.
Olen kindel, et paljud teistki käivad praegu "Püha Vaimu koolis".
Ustavad mehed ja naised on need, kes püsivad Jumala võimsa käe all.
1Peetruse 5:6 "Alanduge siis Jumala võimsa käe alla,
et tema teid ülendaks õigel ajal."
Alanduge Jumala võimsa käe alla, et Tema teid ülendaks.
See kõlab kangesti vaimulikuna ja me ütleme: "Oo jaa, tänu Jumalale!"
Kuid teate, kuidas see praktikas välja näeb?
Te saate olema mõne maise autoriteedi käe all,
kes teie arust ei kohtle teid alati õiglaselt
ja kellega te mitte alati ühel meelel pole.
Jumal aga ootab, et teeniksite ustavalt selles olukorras,
omades head suhtumist
ja seda isegi siis, kui teile öeldakse "ei" mingi asja osas, mida väga tahate.
Omades head suhtumist isegi siis,
kui teile öeldakse "ei" mingi asja osas, mida väga tahate
ja te teate, et te teate, et te teate, et nemad eksivad ja teil on õigus!
Võib-olla tõesti.
Aga samas valitseb selle kõige keskel üks printsiip, mida Jumal tahab õpetada
ja see on see, et pead olema ustav ükskõik, kus kohas sa ka poleks.
Jumal ise ülendab sind õigel ajal.
Kui sina täidad Jumala tahet - mitte ainult jumalariigitöös,
aga ka oma firmas, tööpaigas, kus iganes...
Kui teed ikka ja jälle seda, mida Jumal sinult ootab...
Minu eesmärk on õpetada teile, kuida teha midagi ikka ja jälle ja jälle.
Te ei sattunud jamadesse seetõttu, et panite ükskord puusse,
vaid seetõttu, et olete elu jooksul ikka ja jälle puusse pannud.
Seetõttu ei saa te ka jamadest lahti, tehes vaid ühe korra midagi õigesti,
vaid seda õiget asja peab tegema ikka ja jälle, ikka ja jälle.
Anna Saatanale teada, et sul on tõsi taga
ja sa ei loobu õige asja tegemisest.
Ja isegi, kui sa ei saa siin maa peal tasu selle eest,
ei loobu sa ikkagi õige asja tegemisest.
Kui oled ustav, ei saa ükski deemon ega inimene hoida sind tagasi
saamast seda, mida Jumal tahab sulle anda.
Kui aus olla, siis mul polnud mingit lootust!
Seetõttu on lausa naljakas näha, mida Jumal on mu eluga teinud.
Inimlikult on see üle mõistuse naeruväärne,
et olen siin, kus olen ja teen seda, mida teen.
Istume siin mõnusas õhkkonnas, mis kõik läheb ka linti
ja mida näidatakse üle maailma tõlgituna 40-sse erikeelde,
kuna Jumal on selle kõik niimoodi seadnud.
Mina aga maadlen veel endiselt teatud ingliskeelsete sõnadega!
On lausa hämmastav, keda Jumal kasutab!
Ta valib selle maailma nõrgad ja põlastusväärsed, et häbistada tarku.
Te ei kujuta ettegi, kui võimatu see mul oleks
teha seda kõike ilma Jumalata!
Seetõttu ma tean, et ma tean, et ma tean,
kuna olen sellest ise läbi läinud,
et kui oled piisavalt usin ja hoolas, tehes seda, mida Jumal sinult ootab...
Ära muretse selle pärast, mida kõik teised teevad!
Pead õppima mitte muretsema selle pärast, mida kõik teised teevad!
See võib olla, et Jumal nõuab sinult suuremat ohvrit,
kui kõigilt neilt, keda tunned.
See võib olla, et Jumal nõuab sinult suuremat ohvrit,
kui kõigilt neilt, keda tunned
ja seetõttu see tundub ebaloogilisena ja sa püüad sest' mõistusega aru saada.
Kui aga teed seda, mida usud Jumalat ootavat su käest,
siis ei ükski inimene ega deemon saa sind hoida tasust,
mis Jumalal on varuks su jaoks.
Jumal saab ülendama sind, kui läbid oma testi!
Vaatame koos 4 Moosese 12 ptk, kust loeme lausa 15 salmi,
kuna usun, et neis peitub üks võrratu õppetund
inimeste kohta, kes panid puusse.
Sageli saame õppida inimestelt, kes on omadega eksinud.
4Moosese 12:1
"Aga Mirjam ja Aaron rääkisid Moosesele vastu..."
See ei ole ustavus!
"Rääkisid Moosesele vastu Etioopia naise pärast, kelle ta oli võtnud;
sest ta oli võtnud naiseks etiooplanna."
Olgu siinkohal öeldud, et tegelikult oli Mirjamil ja Aaronil suht ükskõik,
mis nahavärvi Moosese naine oli.
Neid häiris pigem asjaolu, et Mooses oli boss.
Nad olid kadedad ta koha pärast ega tahtnud alluda tema korraldustele.
Kas teate, et mässumeelsus on Antikristuse vaim?
Tänapäeval on nii palju probleeme inimestega,
kes ei lase kellelgi endale öelda, mida teha.
"Keegi ei tule mulle ütlema, mida tegema pean!"
Ma mõtlesin samamoodi, kui isakodust tulema sain,
kus minuga oldi manipileeritud,
mind kontrollitud ja kuritarvitatud nii füüsiliselt kui vaimselt u 15 aastat.
Mu hoiak oli: "Keegi ei tule mulle ütlema, mida teha! Veel enam mõni mees!"
Nii et minu elus pidi toimuma suur "murdmine", saamaks aru,
et Jumal tahab, et alluksime Tema autoriteedile.
Paljud mõtlevad, et mis seal siis ikka nii rasket on?!
Aga Jumal paneb su alati ka mõne maise autoriteedi alla
ja ma julgen siinkohal väita,
et sul pole mingi asja võimupositsioonile,
kui sa ise pole õppinud alistuma võimudele.
Neile ei meeldinud, et Mooses oli "ülemus".
Ja nad ütlesid: Kas Issand räägib ainult Moosese läbi?
Eks ta räägi ka meie läbi?”
Ja mulle meeldib see järgmine lõik: "Ja Issand kuulis seda."
Õpetasin just eelmisel nädalal me oma meeskonda
ja mu teemaks oli: "Jumal jälgib sind."
See tõsiasi, et Jumal on kõikjal! Kuuleb, näeb ja teab kõike!
Nii et siin nad nüüd nurisesid Moosese ja tema positsiooni üle
ning Jumal kuulis seda.
"Aga mees, Mooses, oli väga alandlik, alandlikum kõigist inimestest maa peal."
Te hiljem näete, et ta polnud kohe sündidest saadik selline,
vaid see nõudis 40 kõrbeaastat, et selliseks muutuda.
Me lihtsalt ei sünni nende heade viljadega.
Mooses veetis 40 aastat kõrbes,
et omaenda mässumeelsusest lahti saada.
"Siis Issand ütles äkitselt Moosesele, Aaronile ja Mirjamile:
Minge teie kolmekesi välja kogudusetelgi juurde!”
Ja need kolmekesi läksid."
Kui Jumal ütleb, et tuleb minna, siis tuleb minna!
"Siis Issand astus alla pilvesambas, seisis telgi uksel
ning kutsus Aaronit ja Mirjamit, ja mõlemad läksid.
Ja ta ütles: Kuulge ometi mu sõnu!
Kui teie prohvet on Issanda oma, siis ma ilmutan end temale nägemuses,
räägin temaga unenäos.
Nõnda aga ei ole mu sulase Moosesega: tema on ustav kogu mu kojas.
Temaga ma räägin suust suhu, ilmsi."
Tahad kuulda Jumalat paremini? Kuulda Ta häält ja kogeda Ta ligiolu?
Siis ära lahku kohtadest, kus sul on ebamugav,
aga kus Jumal tahab, et püsiksid.
Ja samas ära jää pidama kuhugi, vaid seetõttu, et sul on seal mugav,
kui Jumal annab märku, et aeg on minna!
Jumal andis Aabrahamile teada,
et too peab teatud asjadest eemale hoidma.
Ta pere kummaradas ebajumalaid, mispeale Jumal ütles:
"Jäta oma pere ja kõik, mis sulle harjumuspärane
ning mine paika, mida mina sulle näitan, kui liikuma hakkad.
Vahel läheme siis, kui peaks jääma ja jääme siis, kui peaks minema.
Kuid kogu asja mõte on kuulata Jumalat.
Kui põgened mõnest raskest kohast,
põrkad uute raskustega kokku kusagil mujal.
Aamen?
Ma näen teid kõiki. Isegi teid seal üleval rõdudel
ja teid, kes te telerite taga - ma näen teid. Vähemalt vaimus.
Aga mõelge - kui põgenete rasketest kohtadest...
Eeldavasti enamus teist siin on mingis mõttes raskes seisus.
Kui aga põgened nende praeguste raskuste eest...
Nii kerge on muudkui süüdistada, süüdistada, süüdistada.
Asi on ikka teistes ja mitte minus.
Nad ei mõista... Aga Jumal mõistab!
Ja kuigi sina võib-olla ei saa kedagi muuta,
siis Jumal ehk ometi saab!
Seetõttu peame õppima hoidma oma pilgu Jumalal.
"Temaga ma räägin suust suhu, ilmsi, mitte nägemuste ja mõistatuste läbi.
Ja tema võib vaadata Issanda kuju.
Mispärast te siis ei ole kartnud rääkida vastu mu sulasele Moosesele?”
Võiksin siinkohal pidada lausa uue jutluse selle kohta,
kuidas on lood jumalameeste-naiste vastu rääkimisega,
keda Jumal kasutab.
"Mispärast te siis ei ole kartnud rääkida vastu mu sulasele Moosesele?”
Teate, miks me ei karda?
Tänu oma uhkusele ja üleolevusele,
arvates, et me teame paremini kui kõik maailma rahvad kokku.
"Alandage iseendid Jumala võimsa käe alla."
Kui palju kordi on Jumal pidanud mulle ütlema:
"Joyce, see pole üldse sinu asi!"
Kuulsin seda muide alles täna hommikul, enne siia koosolekule tulekut.
"Joyce, see pole vähimalgi määral sinu asi!"
Ma võtan seda kui Jumala meeldetuletust,
et hoida teatud asjadest eemale.
Kas tead, et sa ei pea omama arvamust asjade osas,
milles sul pole antud vastutust kanda?
Kuulge, see on oluliselt tähtsam mõte kui teie reageering sellele!
Sa ei peaks väga avaldama arvamust asjade osas,
mille eest sina ei vastuta!
Aga Mirjamil ja Aaronil näed oli oma arvamus
ja seda Moosese naise nahavärvi kohta.
Nagu öeldud: neil tegelikult oli suva sellest nahavärvist!
Neile lihtsalt ei meeldinud tõsiasi, et keegi on juhtival kohal
ja see keegi polnud nemad.
Teie muidugi pole sellised.
Te pigem lasete praegu peast läbi kõiki mässumeelseid inimesi,
kelle osas sooviksite, et nad oleks täna siin.
Et nad ometi kuuleks seda sõnumit, aga näed - ei kuule!
Seetõttu oled juba otsustanud osta neile selle koosoleku CD.
Enne aga, kui seda teed,
tasuks see ehk veel ise ühe korra üle kuulata, enne kui edasi annad.
"Mooses on ustav kogu mu kojas."
"Ja Issanda viha süttis põlema nende vastu ning ta läks ära.
Kui pilv oli lahkunud telgi pealt, ennäe, siis oli Mirjam pidalitõvest lumivalge.
Aaron pöördus Mirjami poole, ja vaata, too oli pidalitõbine.
Siis Aaron ütles Moosesele: Oh mu isand!
Ära pane meie peale seda pattu, et me olime rumalad ja eksisime!"
Nad said asjast õigesti aru,
nimetades Moosese vastu rääkimist ja tema hukkamõistmist patuks.
Ärgem laskem tagarääkimistel muutuda nn "auväärseteks pattudeks";
millekski, mida peame lubatavaks ega mõista, et see on üks karm värk.
Ilmselgelt oli see Jumala jaoks tõsine teema.
"Ma lihtsalt ütlen välja, mis tõsi!"
On tõsi, et elus on aegu,
kus tuleb tõusta inimeste vastu, kui nad teevad midagi, mis on vale.
Samas aga tuleb seda teha viisakalt ja korrektselt,
mitte kusagil sõprade ringis sahistades ja taga rääkides.
See ei lahenda kunagi midagi - pigem toob kaasa hävingut.
Nii su tööpaigas kui koguduses.
Ära isegi tee seda oma töökohas!
Ära istu lõunasöögilauas teistega koos heietades,
mis kõik firmas ja ülemuse juures valesti on
ja kuidas te ei saa seda, mida peaksite saama.
Hakka pigem tänama Jumalat selle eest, et sul üldse on töökoht,
sest kindlasti leiduks keegi, kes sooviks su kohta, kui sina ei taha.
Kui aga oled ustav ja tänulik Jumalale ning ustav ka oma tööpaigas,
tehes oma tööd ülihästi ja enamgi veel kui sinult oodatakse,
siis Jumal ülendab sind.
Ta ülendab sind kas seal samas firmas, andes sulle juhtiva koha,
või Ta viib sind kuhugi mujale, kus sind koheldakse nii nagu tarvis.
Moosese puhul on huvitav näha, et selle asemel, et öelda:
"Paras sulle! Oledki pidalitõbe väärt, mistõttu mine ja kannata!",
hakkas ta koheselt Mirjami eest paluma, et Jumal tervendaks ta.
Vat see on iseloom!
Kas sa palud oma vaenlaste eest?
Siin jäi nüüd päris vaikseks...
Kas palud oma vaenlaste eest ja õnnistad neid, kes sulle haiget teinud?
Või lased ainult suul käia ja klatšid, klatšid, klatšid.
Olen täna suht otse ja omadega, nii et andke andeks.
Mooses oli ustav.
Jeesus oli ustav.
Ester, Rutt, Taavet, Joosep, Aabraham...
Kõik need mehed ja naised, keda me Piiblis imetleme;
need suured mehed ja naised - usukangelased! Nad olid ustavad.
Piiblis on inimesi, keda näeme vaid ühel leheküljel
ja siis nad kaovad.
Huvitav, kuidas on nendega, kes ei saanud hakkama?
Lähemalt uurides on näha, et nad olid kas väga sõnakuulmatud,
või oli neil suhtumisega probleeme.
Mis iganes need põhjused ka polnud, miks neist rohkem juttu ei tehtud.
Mulle meeldiks, kui minust räägitaks häid asju
veel ka 100 aastat peale mu surma.
Jumalal on head plaanid me elude suhtes,
aga need täituvad vaid läbi me ustavuse,
mis tähendab teha õiget asja ikka ja jälle. Sõltumata oma tunnetest.
Alles siis saame osa Jumala plaani täiusest.
Ustavus on üliväga tähtis.
Piiblis on öeldud: "Ära põlga väikeseid algusi!",
mistõttu isegi kui näed vaid killukest oma suurest unistusest,
on see piisav, et liikuda edasi ja olla ustav Jumala ees.
Ustavusest ei räägita tänapäeval just palju,
aga ustav inimene teeb jätkuvalt seda, mis tarvis,
sõltumata tulemustest.
Olen alati öelnud, et saame Saatana võita ära sellega,
kui teeme jätkuvalt seda, mis õige.
Nii et lõpuks ta läheb ja piinab kedagi teist.
Täna pakume sulle 4 CD seeriat
"Testid, katsumused, kiusatused ja võidud".
Taoline pealkiri ei pruugi just kõige kütkestavam olla,
aga tead, mis - sa juba koged erinevaid teste ja katsumusi,
mistõttu miks mitte õppida nende keskel, kuidas ka võitu saavutada!
Ühtlasi pakume sulle ka raamatut "Ära iialgi anna alla!".
Kõigi nende materjalide lugemine ja kuulamine
aitab sul vaimus tugevamaks saada,
et seista vastu kõigele, mida elu ka ei tooks.
Mis iganes su olukord ka poleks...
Võib-olla kellegi maailm on täiega kokku varisenud,
siis tahan sind julgustada ja öelda: seegi olukord möödub kord.
Püsi kindlana ja ole ustav Jumala plaanide osas
ning Tema pöörab selle olukorra sinu kasuks.
Ma tõesti usun seda.
Nii et tegutse, hangi endale need materjalid
ja kuula ning rakenda neid, sest muidu pole neist kasu.
Jumal armastab sind ja sa oled väga eriline Ta jaoks.
Tema ise on sind loonud - kardetavalt ja imeliselt
ja Tal on hea plaan su elu suhtes!
Testid, katsumused ja kiusatused - me kõik kogeme neid,
aga lõpptulemus sõltub sellest, kuidas nendega toime tuleme.
Õpi läbi Jumala Sõna, kuidas omada meelsust,
mis võimaldab sul olla võidukas igas eluolukorras.
Telli see CD-komplekt ja raamat me kodulehelt.
Ma ei suuda lõpetada söömist!
Mu ülemus on vist Antikristus...
Olen silmini võlgades.
Keegi ei palka mind.
Negatiivsed mõtted kannavad negatiivset vilja.
Mis aga saab siis, kui kasutada väelisi mõtteid?
Ma ei saa muuta oma ülemust, küll aga oma suhtumist temast.
"Väelised mõtted" - uus bestseller.
Avasta 12 strateegiat, mis aitavad sul muuta mõttemaailma.
Partneriks olemine annab võimaluse olla osa "suuremast pildist".
Partnerlus võimaldab õnnistada teisi.
Liites jõud teiste partneritega, on lausa hämmastav, mida saab ära teha!
Ulatume Kristuse evangeeliumiga erinevate inimesteni üle maailma.
See on põnev!
Partneriks olemise tõttu saan jagada Jumala õnnistusi teistelegi.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele.